עליזה בלוך

דוקטור גאולה עליזה בלוך (נולדה בט' בתשרי ה'תשכ"ח, 13 באוקטובר 1967) היא פוליטיקאית ואשת חינוך ישראלית שכיהנה כראש עיריית בית שמש בשנים 2018–2024. נולדה לחנה וליצחק בן חמו שעלו לישראל מתאפילאלת שבמרוקו. החמישית מבין שבעה אחים ואחיות. גדלה בקריית גת, ולמדה באולפנת בני עקיבא "נאות אברהם" בערד. שימשה כקומונרית בסניפי בני עקיבא בערד ובטבריה במסגרת השירות הלאומי. בעלת תואר ראשון במתמטיקה ותואר ראשון שני ושלישי מהמחלקה ללימודי ארץ ישראל וארכאולוגיה באוניברסיטת בר-אילן. את הדוקטורט שלה כתבה בהנחיית פרופ' לילך רוזנברג-פרידמן ופרופ' יאיר זלטנרייך ובסיועו של ד"ר צבי צמרת בנושא "עיצוב מערכת החינוך העל-יסודית בעיירות הפיתוח בתקופה שבין הרפורמות (1968–1995), סוגיות, התמודדויות ודילמות". בשנת 1991 הקימה את המחלקה לקליטת עלייה בבני עקיבא, שבמסגרתה הוקמו עשרות סניפים ברחבי ישראל. באותה שנה נישאה לאהרן בלוך, והם השתקעו בבית שמש. בהמשך הקימה את פרויקט "השחר" של בני עקיבא, הפועל להעצמת עולי אתיופיה. חברה במליאת ההנהלה הארצית של "בני עקיבא". שימשה שש שנים כמחנכת וסגנית מנהלת בבית הספר "גבעת גונן" שבשכונת קטמון בירושלים. בשנת 1998 הקימה את החטיבה העליונה בבית הספר התיכון "ברנקו וייס" בבית שמש, ושימשה כמנהלת בית הספר במשך 14 שנים. הייתה מרצה במכללת לוינסקי לחינוך ומנהלת תוכנית להכשרת מנהלים. לקראת הבחירות לרשויות המקומיות בישראל (2013) הודיעה על התמודדותה לראשות עיריית בית שמש מטעם מפלגת "הבית היהודי", בניסיון לנצח את ראש העיר המכהן משה אבוטבול, אך פרשה מן המירוץ לראשות העירייה ולמועצה לאחר שמפלגת "הבית היהודי" העבירה את תמיכתה ממנה לאלי כהן כמועמד לראשות העירייה והציעה לה להתמנות למקום השני ברשימתו. ב-2014 מונתה למנהלת רשת תיכוני "ברנקו וייס". באותה שנה נבחרה לאשת השנה של תנועת אמונה. ביוני 2018 הודיעה על התמודדותה לראשות עיריית בית שמש בבחירות 2018 מטעם מפלגת 'עיר מאוחדת', וב-30 באוקטובר 2018 ניצחה בבחירות את ראש העיר המכהן, משה אבוטבול, ברוב של 50.6% ומפלגתה זכתה בשני מנדטים. בלוך התמודדה לתקופת כהונה נוספת בבחירות המקומיות ב-2024, וקיבלה 33.3% הצבעה לעומת 35.7% הצבעה לשמואל גרינברג, מ"דגל התורה", ובעקבות כך עלתה לסיבוב השני. בו זכתה ל-42.1% מהקולות והפסידה לשמואל גרינברג לאחר שזכה לתמיכת כלל הרשימות החרדיות בעיר. סיעתה של בלוך 'בית שמש מאוחדת' זכתה ב-3 מנדטים. ב-31 במרץ 2024 סיימה את תפקידה כראש העיר והגישה את התפטרותה ממועצת העיר ומרשימת "בית שמש מאוחדת". בספטמבר 2024 בחר המרכז הישראלי למצוינות בחינוך (יאסא), בבלוך לנשיאת המוסד. בשנת 2011 זכתה בפרס רוטשילד לחינוך "על גיבושו של חזון חינוכי ויישומו תוך דיאלוג, בחינה והערכה דמוקרטית, על בנייתה של שיטת הערכה ותמריצים ועל סימון האתגרים ושאיפה מתמדת לעמוד בהם". ב-4 ביוני 2019 קיבלה את פרס מוסקוביץ' לחינוך – "עוז ציון" בנימוק: "ד"ר עליזה בלוך מהווה מודל של מנהיגה ציונית המעורבת בעשייה חינוכית-חברתית הפונה לכל שבטי ישראל". בשנת 2019 קיבלה תואר ד"ר לשם כבוד מהמרכז האקדמי שלם. ד"ר בלוך היא זוכת אות אביר איכות השלטון לשנת 2020 בקטגוריית הרשות המקומית. בשנת 2020 קיבלה את אות החלוצים החדשים מטעם האיגוד הספרדי העולמי. בשנת 2022 קיבלה את אות מופת גשר יחד עם אירנה נבזלין וקובי אוז. בשנת 2023 קיבלה את אות המכללה האקדמית הדסה למצוינות "לאור תרומתה רבת השנים לחברה ולמדינה. לאור אמונתה הבלתי מתפשרת בתלמידיה וביכולותיהם, ולאור יכולותיה בהנהגת עיר מורכבת כבית-שמש, לאור חזון חינוכי, חברתי ואנושי של בניין גשרים בין בני אדם, גשרים החוצים מגזרים ואמונות ומחברים בין הלבבות". ב-2017 פרסמה את ספרה "לבנות את הגשר הזה", על סוגיות בחינוך מתוך האתגרים וההצלחות שחוותה בזמן שניהלה את בית הספר "ברנקו וייס" בבית שמש. ב-2023 פרסמה את הספר "גשרים של אור - מנהיגות מחברת", ספר על מנהיגות, סוגיות בניהול והנהגה מתוך ניסיון ליצירת חיבורים וחזון משותף, בעקבות תפקידה כראש עיריית בית שמש. נשואה לד"ר אהרן בלוך, נפרולוג המשמש כמנהל המחלקה לדיאליזה בבית החולים הדסה עין כרם. אם לארבעה. באוקטובר 2005 אחייניתה מתת רוזנפלד-אדלר נרצחה בפיגוע בצומת גוש עציון. מדיה וקבצים בנושא עליזה בלוך בוויקישיתוף עליזה בלוך, ברשת החברתית פייסבוק עליזה בלוך, ברשת החברתית אקס (טוויטר) עליזה בלוך (1967-), דף שער בספרייה הלאומית עליזה בלוך – ראיון, סרטון באתר יוטיוב (אורך: 25:27) רבקי גולדפינגר, עניין אישי עם עליזה בלוך, באתר ערוץ 7, 6 ביולי 2017 ליאת רגב משוחחת עם עליזה בלוך בתוכנית "70 פנים", בערוץ YouTube של כאן 11, 2018 ראיון של עליזה בלוך לשאול אמסטרדמסקי בערוץ כאן 11, פברואר 2023 אייל לוי, ‏אשת החינוך הדתייה שמסתערת על ראשות עיריית בית שמש, באתר מעריב אונליין, 1 בנובמבר 2018 יפעת ארליך, "את מה שעשינו כאן ילמדו בהיסטוריה של החברה הישראלית", באתר "ידיעות אחרונות", 1 בנובמבר 2018 יהודה נוריאל, בית השמש העולה, באתר "ידיעות אחרונות", 14 בנובמבר 2018 אריאל ליבא, ‏"תודה משה, על כל הטוב"; כך בלוך החליפה את אבוטבול, באתר כיכר השבת, 20 בנובמבר 2018 שלומית צור, ‏ראשת עיריית בית שמש: "הבחירה בי שברה חומות שאפילו בתל אביב לא נשברו", באתר גלובס, 9 בדצמבר 2018 קלמן ליבסקינד, ‏איפה הכסף: איך ייתכן ששר הכלכלה ומפלגתו לא משלמים חובות?, באתר מעריב אונליין, 17 בינואר 2015 עבודת דוקטורט מאת עליזה בלוך: עיצוב מערכת החינוך העל-יסודית בעיירות הפיתוח בתקופה שבין הרפורמות (1969–1995) – סוגיות, התמודדויות ודילמות. יפית טאוב, "אין עיר כזו בישראל. אני מקווה ליצור מודל מצליח", באתר אשת, 14 בינואר 2020 שני ליטמן, ראש עיר אחת החליטה לגשת אחרת לגמרי לבעיות של החברה הישראלית, באתר הארץ, 18 ביוני 2020 ליאת רון‏, "את ראש עיריית הרצליה שאלת אם רוצחים אצלו נהגי מוניות?", באתר וואלה, 22 בדצמבר 2022 אבי שיף, ‏בנט שולף שפן בבית שמש: עליזה בלוך תתמודד מול אבוטבול לראשות העיר, באתר אקטואליק, 25 ביוני 2013 עדו בן פורת, עליזה בלוך מאוכזבת: קומבינה מאחורי הגב, באתר ערוץ 7, 8 באוגוסט 2013 ליאת עפרי, עליזה בלוך – אשת השנה תשע"ד של תנועת "אמונה", באתר דתילי, 26 בפברואר 2014 חזקי ברוך, עליזה בלוך מתמודדת: "בלי שנאת חינם", באתר ערוץ 7, 24 ביוני 2018 ענבר טויזר, מהפך בבית שמש: הדתייה ניצחה את ראש העיר החרדי, באתר ynet, 1 בנובמבר 2018 עדכון תוצאות האמת: קרב צמוד בבית שמש, מהפך דרמטי בחולון לאחר 30 שנה, באתר ישראל היום, 27 בפברואר 2024 ינון שלום יתח‏, לאחר שהפסידה בבחירות לראשות בית שמש: עליזה בלוך פורשת ממועצת העיר, באתר וואלה, 31 במרץ 2024 עמוד הפייסבוק של המרכז הישראלי למצוינות בחינוך, באתר www.facebook.com, ‏2024-09-23 הג'וב החדש של עליזה בלוך, לשעבר ראשת העיר בית שמש, באתר וואלה, 23 בספטמבר 2024 ילדות בקרית גת ופרס רוטשילד לחינוך: הצצה לחייה הסוערים של עליזה בלוך, סרטון באתר של מכון מאיר, 10 בפברואר 2014 (26 דקות) ד"ר עליזה בלוך – זוכת פרס מוסקוביץ' לחינוך תשע"ט, סרטון באתר יוטיוב (אורך: 1:56) המרכז אקדמי שלם העניק תואר כבוד לראש עיריית בית שמש, ד"ר עליזה בלוך, באתר עיריית בית שמש, ‏30/06/2019. רשימת זוכי אות אביר השלטון לשנת 2020, באתר התנועה לאיכות השלטון. מקבלי אות החלוצים החדשים, באתר האיגוד הספרדי העולמי. זוכי אות "מופת גשר" לשנת 2022: אירינה נבזלין, קובי אוז ועליזה בלוך, באתר מקור ראשון, ‏13/10/2022. אות המכללה האקדמית הדסה למצוינות, באתר מכללת הדסה, ‏28/06/2023. חבצלת דמארי, גשר לחינוך, באתר "ידיעות אחרונות", 29 במרץ 2017 גשרים של אור - מנהיגות מחברת, באתר ידיעות ספרים ראש העיר בית שמש ד"ר עליזה בלוך נואמת בטקס יום הזכרון תשע"ט, סרטון באתר יוטיוב (אורך: 10:51)